Nyeste Skilderie af Kiøbenhavn, 1808-07-19
Jnden- og udenlandske Efterretninger. Jndenlandske Efterretninger. Slutning af Forordningen angaaende hvorledes bør forholdes ved fiendtlige Skibes Jndstranding, samt med Bjergningen af de Skibe, som forlades eller landsættes for at undgaae fiendtlig Overmagt (see forrige No.). 6. Sættes Skibet paa Grund og forlades af dets Folk, eller driver det saaledes ind til Landet, at det maa skjønnes at være tilforn overladt sin egen Skjebne, da har Formanden strax at drage Omsorg for, at alle de Baade, hvortil Mandskab haves, snarest mueligt sættes ud for at indbringe fra Skibet, hvad der af samme kan være at bjerge, og om Fienden skulde være i Nærheden, at bestræbe sig for, at intet af Skib eller Gods skal falde i dennes Magt. 7. Har Skibet Mandskab ombord, og det erfares, at samme er Vore eller Vore Allieredes Undersaatter tilhørende, da bør det uden Ophold gives al muelig Hielp; og bør Mandskabet paa Skibet under Bjergningen, aldeles rette sig efter, hvad Bjergernes Formand anordner. 8. Erfares det, at det bemandede Skib er fiendtligt, da bør saadant, om det ei efter 5. 5 allerede er skeet, strax meldes den nærmeste Militair-Commanderende, og Mandskabet, naar Skibet er saa nær, at Raab fra Landet eller fra de udsendte Baade kan høres, alvorligen betydes, at det har at overgive Skibet og komme ubevæbnet i Land, saafremt det ikke vil udsætte sig for at behandles efter Krigens strængeste Ret. 9. Naar Bjergningen skeer, bør Formanden især lade sig det være magtpaaliggende, at tage Skibets Papirer og Bøger, om nogle findes, i Bevaring, og i øvrigt at efterspore, hvad der om dets Navn, Hjemsted, Bestemmelse og havde Skjebne kan erfares. 10. Findes der paa Skibet nogen Syg eller Saaret, da paaligger det Formanden at drage Omsorg for, at denne bringes i Land og bevogtes, indtil hans Forfatning nærmere er bleven undersøgt, og han i Overeensstemmelse dermed kan behandles. Paa lige Maade har han og at forholde sig, om nogen af Skibets Besætning af anden Aarsag skulde være bleven tilbage, efter at dette i øvrigt var af Mandskabet forladt. 11. Tillige har han at vaage over, at alt ved Bjergningen foretages med Orden; at de vigtigste Ting, saavidt Omstændighederne tillade det, bjerges først, at det, som bør behandles med Varsomhed, ikke beskadiges, og at Baadene, og Fartøierne ikke opholdes eller besværes med saadant Stykgods, som, uden at fordærves, kunde kastes over Bord, for af Søen at bringes til Land, eller siden at vorde opfisket. 12. Staaer Skibet selv til at redde, uden at udsættes for at falde i Fiendens Vold, da har Formanden at ordne, hvad der til dette Øiemed kan skee, og at sørge for, at Skib og overblevne Ladning bringes til sikker Havn eller under militair Beskyttelse. Give derimod Omstændighederne intet rimeligt Haab om, at Skibet kan reddes fra fiendtlig Magt, da bør Formanden holde alt i Beredskab til at sætte Jld paa samme, og foranstalte at dette skeer, saasnart Fienden nærmer sig med overlegen og uundvigelig Magt. 13. Af hvad der bringes i Land, eller fra Søen hjer ges, maae aldeles intet bortføres, førend Stedets Øvrighed det tillader; men alt forblive under stræng Bevogtning, og hvad der ei bør henligge aabent, bringes under Tag. Hvorved, saavelsom i Henseende til hvad der i øvrigt er fornødent til Ordens Vedligeholdelse, Forordningen af 21de Martii 1705 og de flere om Strandinger givne Befalinger, paa det nøieste blive at efterleve. 14. Formanden har desaarsag, efter at have truffet de Foranstaltninger, som i det første Øieblik ansees nødvendige, at melde det forefaldne til Stedets civile Øvrighed. Denne paaligger det strax at indfinde sig, for at indhente nøiagtig Forklaring om det passerede, at antegne de Baad Eieres og øvrige Kystbeboeres Navne, som have deeltaget i Bjergningen, at affatte en lovlig Registering over det bjergede Gods, at drage Omsorg for dettes videre Bevaring under fornødent Tilsyn og Vagthold, at paasee, at de Foranstaltninger mod smitsom Syge, der ere befalede ved Forordningen af 8 Februarii 1805 iagttages, saafremt dertil skulde være Anledning, og derefter uopholdeligen at indberette alt til Amtmanden. 15. Amtmanden har, saasnart Beretningen til ham er indkommen, ufortøvet igjennem Provindsens offentlige Tidender at kundgjøre, hvad der er forefaldet, og derhos at drage Omsorg for, at det Bjergede snarest mueligt ved offentlig Auction kan vorde bortsolgt, og Bjergerne deraf nyde, hvad dem bør tillægges. 16. Af den Sum, hvortil det saaledes bjergede Skib eller Gods al Omkostning først afdraget, udbringes, bør de, som efter Formandens Opfordring have medvirket til Bjergningen, tillægges det Halve, dersom det Bjergede var Fienden tilhørende, eller dersom Skibet, hvem det end- og tilhørte, befandtes for Bjergningen at være af Mandskabet forladt; og den anden halve Deel være Vor Kasse hjemfalden. Erkiendes Skibet derimod for at være enten Vore egne eller en venskabelig Magts Unde saatter tilhørende, og det Mandskab, som behøvedes til at føre det, er forbleven ombord, da tilfalder Bjergerne en Trediedeel af det Bjergedes rene Værde, men de øvrige Totrediedele udbetales Eierne af Skibet eller Ladningen, i Forhold til disses Anpart i hvad der af begge Dele er bjerget. Dog paalægges det Eierne inden 6 Uger efterat den i §. 15 ommeldte Bekjendtgjørelse i de offentlige Tidender er skeet, at anmelde sig for Over-Øvrigheden i det District, hvor Bjergningen er foregaaet, med fornøden Beviis for saadan deres Eiendoms-Ret. 17. Den Andeel af det Bjergedes Værdie, som efter næstforegaaende §. tilfalder Bjergerne, bør skiftes i lige Lodder efter Personernes Tal, dog saaledes, at hver Baad tillægges een Lod for Baadens Eier, og at Rodens Formand (eller dersom flere Roder have været kaldede til Hielp, da hver af disses Formænd) nyder en dobbelt Lod for sin Person. 18. Beregningen herover affattes af Amtmanden, og den enhver tilkommende Lod udbetales efter Hans Foranstaltning, i alt Mandskabets Overvær, og efter at Beregningen har været dette forelæst. 19. Forfølges et Skib af Fienden, og dets Mandskab forlader det, efter at have sat det paa Grund, da dersom nogen paa Kysten værende, eller strax tililende militair Commando besætter og forsvarer Skibet, hvilket ikke mindre end dets Ladning under slige Omstændigheder ellers var tabt for Eierne, – bør Halvdelen af Skibs og Ladnings Værdie komme de Militaire, som bortdreve Fienden, tilgode, og deles imellem dem paa den Maade, som ved Krigsbytte finder Sted, men den anden halve Deel være Eierne forbeholden.